钦定古今图书集成/明伦汇编/氏族典/第282卷 > 汪叡〈弟同〉
## 钦定古今图书集成/明伦汇编/氏族典/第282卷 > 汪叡〈弟同〉

按《明外史刘三吾传》：“汪叡，字仲鲁，婺源人。元末，与弟
同集义旅，保乡邑，助复饶州，授浮梁州同知，不受。同
为元帅，守婺源。胡大海克休宁，叡兄弟来附，设星源
翼分院于婺源，以同为院判。叡归田里。庚子秋，同将
兵争鄱阳，不克，弃妻孥，亡之浙西。幕府疑之，檄叡入
应天为质。已闻同为张士诚所杀，授叡安庆税令。未”
几，征参赞川蜀军事，以喘辞归。洪武十七年复召授
左春坊左司直。逾年疾作，请假归。叡敦寔简静，不妄
言笑。及进讲，遇事辄言。帝尝以“善人”呼之。